Рођен сам у Пољској, а овде сам дошао са 12 година.
Једна од првих ствари коју сам приметио и заволео у вези са Америком
била је колико су сви љубазни и друштвени.
Ходао бих тротоаром,
и странац би ми се насмешио, махнуо и рекао ми: „Ћао, како си?“
и то ми је било веома узбудљиво.
Док сам одрастао, почео сам да примећујем
да је ово „Ћао, како си?“ више неки општи поздрав
него интересовање како смо заиста.
То ми је сметало.
На почетку студија приметио сам тренд који ме је растужио.
Када упознајемо нове људе,
обично постављамо питања као што су „Чиме се бавиш?“
„Шта студираш?“
Сва ова питања имају једну заједничку карактеристику.
Површна су.
Верујем да смо више него само посао којим се бавимо.
Једном сам чуо да нити једна смрт од непријатности није забележена.
Озбиљно сам то схватио
и одмах сам формулисао питања која сада упућујем људима које упознајем:
„Која је твоја највећа потешкоћа у животу?“
и „Који је твој највећи извор среће?“
Скакање наглавачке у базен егзистенцијалних питања
може да нас доведе до дубоких и интимних веза
чак и међу странцима.
У почетку људи су затечени.
Али знајући да ме ова нелагодност неће убити, чекам.
Ускоро почињу да ми причају о својим потешкоћама.
Док ми причају о својим потешкоћама и бригама,
као да им терет пада са леђа.
Недавно сам се возио Убером у Чикагу -
вожња са господином Роналдом трајала је 20 минута -
и док сам улазио у његов ауто,
уместо да посегнем за телефоном,
посегао сам за својим првим питањем.
Роналд ме изненађено погледа у ретровизору,
застане и онда почне причу о својој вереници.
Видите, имао је потешкоћа у односу са својом вереницом
и својом отуђеном децом.
Након што смо неколико тренутака причали, поставио сам му своје друго питање:
„Који је твој највећи извор среће?“
Видите, ово је забаван део.
Тада имам прилику да посматрам људе
како размишљају о стварима које их усрећују.
Док размишљају о својој породици, пријатељима и хобијима,
лице им се озари,
а ја имам прилику да уживам у томе.
Роналд ми је испричао о својој страсти према рошулању.
Испоставило се да има 74 године и да воли рошулање.
Тако је упознао своју вереницу.
То га сада највише увесељава.
Након 30 минута још увек сам у Роналдовом ауту
и слушам како дели своју мудрост са мном -
потпуним странцем.
Уз ову намеру да се удаљимо од површних питања
и да доспемо до дубоких и интимних веза,
позивам вас и постављам вам изазов
да странцима које упознате упутите ова два питања:
„Која је твоја највећа потешкоћа у животу?“
и „Који је твој највећи извор среће?“
Хвала вам.
(Усклици) (Аплауз)